CELEX: 62011CA0374
Language: el
Date: 2012-12-19 00:00:00
Title: Υπόθεση C-374/11: Απόφαση του Δικαστηρίου (τέταρτο τμήμα) της 19ης Δεκεμβρίου 2012 — Ευρωπαϊκή Επιτροπή κατά Ιρλανδίας (Παράβαση κράτους μέλους — Οδηγία 75/442/ΕΟΚ — Οικιακά λύματα των οποίων η διάθεση πραγματοποιείται μέσω σηπτικών δεξαμενών στις αγροτικές περιοχές — Απόφαση του Δικαστηρίου περί διαπιστώσεως παραβάσεως κράτους μέλους — Άρθρο 260, παράγραφος 2, ΣΛΕΕ — Μέτρα προς εκτέλεση αποφάσεως του Δικαστηρίου — Χρηματικές κυρώσεις — Χρηματική ποινή — Κατ’ αποκοπήν ποσό)

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/9
            
         Απόφαση του Δικαστηρίου (τέταρτο τμήμα) της 19ης Δεκεμβρίου 2012 — Ευρωπαϊκή Επιτροπή κατά Ιρλανδίας
   (Υπόθεση C-374/11) (1)
   
   (Παράβαση κράτους μέλους - Οδηγία 75/442/ΕΟΚ - Οικιακά λύματα των οποίων η διάθεση πραγματοποιείται μέσω σηπτικών δεξαμενών στις αγροτικές περιοχές - Απόφαση του Δικαστηρίου περί διαπιστώσεως παραβάσεως κράτους μέλους - Άρθρο 260, παράγραφος 2, ΣΛΕΕ - Μέτρα προς εκτέλεση αποφάσεως του Δικαστηρίου - Χρηματικές κυρώσεις - Χρηματική ποινή - Κατ’ αποκοπήν ποσό)
   2013/C 46/15
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωπος: E. White)
   
      Καθής: Ιρλανδία (εκπρόσωποι: D. O’Hagen και E. Creedon, επικουρούμενοι από τους A. Collins SC, M. Gray, BL)
   
      Αντικείμενο
   
   Παράβαση κράτους μέλους — Μη εκτέλεση της αποφάσεως του Δικαστηρίου της 29ης Οκτωβρίου 2009, C-188/08, Επιτροπή κατά Ιρλανδίας, σχετικά με παράβαση των άρθρων 4, 7, 8, 9,10, 11, 12, 13 και 14 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (ΕΕ ειδ. έκδ. 15/001, σ. 86), όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991 (ΕΕ L 78, σ. 32), όσον αφορά τα οικιακά λύματα των οποίων η διάθεση πραγματοποιείται μέσω σηπτικών δεξαμενών — Απόβλητα μη καλυπτόμενα από άλλη νομοθεσία — Αίτημα επιβολής χρηματικής ποινής και καταβολής κατ’ αποκοπήν ποσού
   
      Διατακτικό
   
   Το Δικαστήριο αποφασίζει:
   
               1)
            
            
               Μη λαμβάνοντας το σύνολο των αναγκαίων μέτρων για την εκτέλεση της αποφάσεως της 29ης Οκτωβρίου 2009, C-188/08, Επιτροπή κατά Ιρλανδίας, με την οποία διαπιστώθηκε παράβαση, εκ μέρους της Ιρλανδίας, των υποχρεώσεων που απορρέουν από τα άρθρα 4 και 8 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων, όπως αυτή τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991, το κράτος μέλος αυτό παρέβη τις υποχρεώσεις που υπέχει από το άρθρο 260, παράγραφος 1, ΣΛΕΕ.
            
         
               2)
            
            
               Καταδικάζει την Ιρλανδία να καταβάλει στην Ευρωπαϊκή Επιτροπή, στον λογαριασμό «Ίδιοι πόροι της Ευρωπαϊκής Ένωσης», χρηματική ποινή 12 000 ευρώ ανά ημέρα καθυστερήσεως της εφαρμογής των αναγκαίων μέτρων για τη συμμόρφωση προς την προμνσθείσα απόφαση Επιτροπή κατά Ιρλανδίας, από την ημερομηνία δημοσιεύσεως της παρούσας αποφάσεως και έως την πλήρη εκτέλεση της προμνησθείσας αποφάσεως Επιτροπή κατά Ιρλανδίας.
            
         
               3)
            
            
               Καταδικάζει την Ιρλανδία να καταβάλει στην Ευρωπαϊκή Επιτροπή, στον λογαριασμό «Ίδιοι πόροι της Ευρωπαϊκής Ένωσης», το κατ’ αποκοπήν ποσό των 2 000 000 ευρώ.
            
         
               4)
            
            
               Καταδικάζει την Ιρλανδία στα δικαστικά έξοδα.
            
         
      (1)  ΕΕ C 282 της 24.9.2011.